section_heading: Pozadina sukoba
paragraph_text: Od početka 1934. godine ta politika je dobila grublju formu, tad su otpočeli oružani upadi i incidenti na slabo osiguranim granicama između Eritreje, Somalije i Etiopije. Brojne naoružane skupine s obje strane granice, prelazile su na susjedni teritorij i izvodile manje više terorističke akcije prema stanovništvu. U sklopu tog plana Mussolini je u proljeće 1934. lansirao parolu o moralnoj obavezi Italije da civilizira Afriku. Tadašnja Abesinija je doista imala bezbroj za današnje poglede vrlo anakronih zakona, od ropstva (koje je ukinuto tek 1930.) do nekog vida apartheida prema pojedinim etničkim zajednicama. Istini za volju vala reći da je i čitavo etiopsko susjedstvo uz obale Crvenog mora imalo vrlo slična pravila (gotovo svi arabijski sultanati i dobar dio britanskih kolonija) Ozbiljan incident desio se 4. studenog 1934. kad je napadnut talijanski konzulat u Gondaru od skupine naoružanih etiopljana, pri kom je poginulo nekoliko eritrejskih askera koji su osiguravali konzulat.